**PRAVO NA PRISTUP INFORMACIJAMA**

Pravo na pristup informacijama je pravo korisnika na traženje i dobivanje informacije kao i obvezu tijela javne vlasti da omogući pristup zatraženoj informaciji, odnosno da objavljuje informacije neovisno o postavljenom zahtjevu kada takvo objavljivanje proizlazi iz obveze određene zakonom ili drugim propisom.

Pravo na pristup informacijama je temeljno ljudsko pravo koje se štiti Ustavom Republike Hrvatske, Europskom konvencijom o ljudskim pravima i slobodama, Konvencijom o pristupu informacijama, međunarodnim ugovorima i Zakonom o pravu na pristup informacijama („Narodne novine“, broj 25/13. i 85/15).

Cilj Zakona o pravu na pristup informacijama je omogućiti i osigurati ostvarivanje Ustavom Republike Hrvatske zajamčenog prava na pristup informacijama, kao i na ponovnu uporabu informacija fizičkim i pravnim osobama putem otvorenosti i javnosti djelovanja tijela javne vlasti.

Pravo na pristup informacijama temelji se na načelima javnosti, slobodnog pristupa uz ograničenja propisana zakonom, načelima pravodobnosti, potpunosti i točnosti informacije, načelu jednakosti, načelu raspolaganja informacijom i načelu međusobnog poštovanja i suradnje.

**Postupak i obrasci**

Korisnik ostvaruje pravo na pristup informaciji podnošenjem usmenog ili pisanog zahtjeva nadležnom tijelu javne vlasti. Ako je zahtjev podnesen usmeno ili putem telefona, sastavit će se službena bilješka, a ako je podnesen putem elektroničke komunikacije, smatrat će se da je podnesen pisani zahtjev.   
  
Pisani zahtjev sadrži:

naziv i sjedište tijela javne vlasti kojem se zahtjev podnosi,  
podatke koji su važni za prepoznavanje tražene informacije,  
ime i prezime i adresu fizičke osobe podnositelja zahtjeva, tvrtku, odnosno naziv pravne osobe i njezino sjedište.

Podnositelj zahtjeva nije obvezan navesti razloge zbog kojih traži pristup informaciji, niti je obvezan pozvati se na primjenu ovog Zakona.  
Na pristup informacijama u postupcima pred tijelima javne vlasti ne plaćaju se upravne i sudske pristojbe.

**Poveznica za Povjerenika za informiranje:**

<http://www.pristupinfo.hr/>

**Poveznica za Agenciju za zaštitu osobnih podataka:**

<http://azop.hr/>

[ZAHTJEV ZA PRISTUP INFORMACIJAMA](http://os-mertojak-st.skole.hr/upload/os-mertojak-st/images/static3/5236/attachment/Zahtjev_za_pristup_informacijama_Obrazac_br.2_OS_Mertojak.doc)

[ZAHTJEV ZA DOPUNU ILI ISPRAVAK INFORMACIJE](http://os-mertojak-st.skole.hr/upload/os-mertojak-st/images/static3/5236/attachment/Zahtjev_za_dopunu_ili_ispravak_informacije_Obrazac_br.3_(1)OS_Mertojak.doc)

[ZAHTJEV ZA PONOVNU UPORABU INFORMACIJA](http://os-mertojak-st.skole.hr/upload/os-mertojak-st/images/static3/5236/attachment/Zahtjev_za_ponovnu_uporabu_informacija_Obrazac_br.4_(1).doc)

[ZAKON O PRAVU NA PRISTUP INFORMACIJAMA](https://narodne-novine.nn.hr/clanci/sluzbeni/2013_02_25_403.html)

[ZAKON O IZMJENAMA I DOPUNAMA ZAKONA O PRAVU NA PRISTUP INFORMACIJAMA](https://narodne-novine.nn.hr/clanci/sluzbeni/2015_08_85_1649.html)

[KRITERIJ ZA ODREĐIVANJE VISINE NAKNADE STVARNIH MATERIJALNIH TROŠKOVA I TROŠKOVA DOSTAVE INFORMACIJE](https://narodne-novine.nn.hr/clanci/sluzbeni/2014_01_12_231.html)

[ISPRAVAK KRITERIJA ZA ODREĐIVANJE VISINE NAKNADE STVARNIH MATERIJALNIH TROŠKOVA I TROŠKOVA DOSTAVE INFORMACIJE](https://narodne-novine.nn.hr/clanci/sluzbeni/2014_02_15_316.html)